เทศบัญญัติเทศบาลเมืองศิลาเทศบัญญัติเทศบาลเมืองศิลาเรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่เทศบาลเมืองศิลา อำเภอเมืองขอนแก่นจังหวัดขอนแก่นพ.ศ. ๒๕๕๗ อาศัยอำนาจตามความในมาตรา๙ วรรคสอง แห่งพระราชบัญญัติควบคุมอาคาร พ.ศ.๒๕๒๒ แก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ และมาตรา๖๐ แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๕) พ.ศ. ๒๕๑๐ เทศบาลเมืองศิลา โดยความเห็นชอบของสภาเทศบาลเมืองศิลา และผู้ว่าราชการจังหวัดขอนแก่นจึงตราเทศบัญญัติขึ้นไว้ ดังต่อไปนี้ข้อ๑ เทศบัญญัตินี้เรียกว่า เทศบัญญัติเทศบาลเมืองศิลาเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เทศบาลเมืองศิลา อำเภอเมืองขอนแก่น จังหวัดขอนแก่น พ.ศ. ๒๕๕๗ข้อ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อได้มีการประกาศกฎกระทรวงให้ใช้บังคับผังเมืองรวมในท้องที่ตามข้อ๓ข้อ๓ ในเทศบัญญัตินี้บริเวณที่ ๑ หมายความว่า พื้นที่ในบริเวณดังต่อไปนี้(๑) ด้านเหนือ จดเส้นขนานระยะ๘๐๐ เมตร กับศูนย์กลางถนนสาธารณะ อบจ. สายบ้านโนนม่วง - บ้านหนองปอด้านตะวันออก จดทางหลวงแผ่นดินหมายเลข๒ (ถนนมิตรภาพ) ฟากตะวันตก ถนนสาธารณะฟากเหนือและสถาบันราชการ (สถานีทดลองหม่อนไหมขอนแก่นสถานีวิจัยหม่อนไหม กรมวิชาการเกษตร ศูนย์วิจัยพืชไร่ขอนแก่น สถานีวิจัยพืชไร่ กรมวิชาการเกษตรและหน่วยป้องกันและกำจัดศัตรูพืชที่ ๒ ขอนแก่น)ด้านใต้ จดมหาวิทยาลัยขอนแก่นด้านตะวันตก จดหลักเขตที่๑ ของเขตเทศบาลนครขอนแก่น เส้นตรงต่อจากหลักเขตเทศบาลนครขอนแก่นที่ ๑ ไปทางทิศตะวันออกเฉียงเหนือจนบรรจบกับถนนสาธารณะอบจ. สายบ้านโนนม่วง - บ้านหนองปอ ที่จุดซึ่งอยู่ห่างจากถนนสาธารณะเทศบาลเมืองศิลาบรรจบกับถนนสาธารณะ อบจ. สายบ้านโนนม่วง - บ้านหนองปอ ไปทางทิศตะวันตกเฉียงเหนือตามแนวถนนสาธารณะอบจ. สายบ้านโนนม่วง - บ้านหนองปอ เป็นระยะ ๒๐๐ เมตร แล้วไปทางทิศตะวันออกเฉียงเหนือจนบรรจบจุดที่อยู่บนแนวเส้นขนานระยะ ๘๐๐ เมตร กับศูนย์กลางถนนสาธารณะ อบจ. สายบ้านโนนม่วง- บ้านหนองปอทั้งนี้ ยกเว้นบริเวณที่เป็นสถาบันศาสนา สถาบันราชการและสถาบันการศึกษา(๒) ด้านเหนือ จดห้วยศิลาฝั่งใต้ เส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข ๒ (ถนนมิตรภาพ) และเส้นขนานระยะ๓๐๐ เมตร กับศูนย์กลางถนนสาธารณะทางหลวงชนบทสายแยกมิตรภาพ - บ้านโกทาด้านตะวันออก จดเขตทางรถไฟสายตะวันออกเฉียงเหนือ(กรุงเทพฯ - หนองคาย) ฟากตะวันตกและถนนสาธารณะเทศบาลเมืองศิลา สายแยกมิตรภาพ - บ้านหนองไผ่ฟากตะวันตกด้านใต้ จดถนนสาธารณะเทศบาลเมืองศิลาสายแยกมิตรภาพ บ้านหนองไผ่ ฟากเหนือด้านตะวันตก จดทางหลวงแผ่นดินหมายเลข๒ (ถนนมิตรภาพ) ฟากตะวันออก(๓) ด้านเหนือ จดเส้นขนานระยะ๓๐๐ เมตร กับศูนย์กลางถนนสาธารณะทางหลวงชนบทสายแยกมิตรภาพ - บ้านโกทาด้านตะวันออก จดถนนกสิกรทุ่งสร้างฟากตะวันตก สถาบันการศึกษา (โรงเรียนขามแก่นนคร) สถาบันศาสนา (วัดป่ารัตนมงคล) และเขตทหารด้านใต้ จดแนวเขตเทศบาลนครขอนแก่นด้านตะวันออกเส้นตรงที่ลากต่อจากหลักเขตที่ ๔ ของเทศบาลนครขอนแก่น ไปทางทิศตะวันออก จนบรรจบกับหลักเขตที่๕ ของเทศบาลนครขอนแก่นด้านตะวันตก จดเขตทางรถไฟสายตะวันออกเฉียงเหนือ(กรุงเทพฯ - หนองคาย)ฟากตะวันออกทั้งนี้ ยกเว้น บริเวณสถาบันการศึกษา และสถาบันศาสนา(๔) ด้านเหนือ จดถนนสาธารณะเทศบาลเมืองศิลาสายแยกมิตรภาพ - บ้านดอนหญ้านาง ฟากใต้ด้านตะวันออก จดเขตทางรถไฟสายตะวันออกเฉียงเหนือ(กรุงเทพฯ - หนองคาย) ฟากตะวันตกด้านใต้ จดหลักเขตที่๔ ของเทศบาลนครขอนแก่นด้านตะวันตก จดเขตเทศบาลนครขอนแก่นด้านตะวันออก เส้นตรงที่ลากต่อจากหลักเขตที่ ๔ ของเทศบาลนครขอนแก่น ไปทางทิศเหนือ จนบรรจบกับหลักเขตที่๓ ของเทศบาลนครขอนแก่นทั้งนี้ ยกเว้น บริเวณสถาบันการศึกษา และสถาบันราชการบริเวณที่ ๒ หมายความว่า พื้นที่ในบริเวณดังต่อไปนี้(๑) ด้านเหนือ จดแนวเขตเทศบาลเมืองศิลาด้านเหนือ และแนวเขตผังเมืองรวมเมืองขอนแก่น ซึ่งเป็นเส้นขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข๒๓๐ (ทางเลี่ยงเมือง) จนบรรจบกับห้วยศิลา ฝั่งตะวันตกด้านตะวันออก จดห้วยศิลาฝั่งตะวันตกด้านใต้ จดห้วยศิลาฝั่งเหนือด้านตะวันตก จดเขตทางรถไฟสายตะวันออกเฉียงเหนือ(กรุงเทพฯ - หนองคาย) ฟากตะวันออก(๒) ด้านเหนือ จดแนวเขตเทศบาลเมืองศิลาด้านเหนือด้านตะวันออก จดเขตทางรถไฟสายตะวันออกเฉียงเหนือ(กรุงเทพฯ - หนองคาย) ฟากตะวันตกด้านใต้ จดห้วยศิลาฝั่งเหนือ สถาบันศาสนา (วัดสว่างสุทธาราม) และสถาบันการศึกษา (โรงเรียนบ้านหนองกุง)ด้านตะวันตก จดทางหลวงแผ่นดินหมายเลข๒ (ถนนมิตรภาพ) ฟากตะวันออกทั้งนี้ ยกเว้น บริเวณสถาบันศาสนา และสถาบันการศึกษา(๓) ด้านเหนือ จดแนวเขตเทศบาลเมืองศิลาด้านเหนือด้านตะวันออก จดทางหลวงแผ่นดินหมายเลข๒ (ถนนมิตรภาพ) ฟากตะวันตก เส้นขนานระยะ ๘๐๐เมตร กับศูนย์กลางถนนสาธารณะ อบจ. สายบ้านโนนม่วง - บ้านหนองปอ เส้นตั้งฉากกับถนนสาธารณะอบจ. สายบ้านโนนม่วง - บ้านหนองปอ ที่จุดซึ่งห่างจากถนนสาธารณะ อบจ. สายบ้านโนนม่วง- บ้านหนองปอ บรรจบกับถนนสาธารณะเทศบาลเมืองศิลา ไปทางทิศตะวันตกเฉียงเหนือตามแนวถนนสาธารณะอบจ. สายบ้านโนนม่วง - บ้านหนองปอ ระยะ ๒๐๐ เมตร เส้นที่ลากต่อจากเส้นตั้งฉากดังกล่าวไปบรรจบกับหลักเขตที่๑ ของเทศบาลนครขอนแก่น และมหาวิทยาลัยขอนแก่นด้านใต้ จดแนวเขตเทศบาลเมืองศิลาด้านใต้ด้านตะวันตก จดเขตทหารทั้งนี้ ยกเว้น บริเวณสถาบันศาสนา และสถาบันราชการ(๔) ด้านเหนือ จดห้วยศิลาฝั่งใต้ และฝั่งตะวันออกด้านตะวันออก จดเส้นโค้งที่ลากต่อจากจุดซึ่งห้วยกุดกว้างบรรจบกับห้วยศิลาไปทางทิศตะวันออกเฉียงใต้ และทิศตะวันตกเฉียงเหนือตามแนวห้วยศิลา ระยะ ๒,๕๐๐ เมตร จนบรรจบกับลำน้ำพอง ฝั่งตะวันตก ที่จุดซึ่งห่างจากลำน้ำพองบรรจบกับห้วยพระคือไปทางทิศตะวันออกตามลำน้ำพองระยะ ๒,๖๒๐ เมตรด้านใต้ จดลำน้ำพองฝั่งเหนือ และเส้นขนานระยะ ๕๐ เมตร กับห้วยพระคือ ฝั่งเหนือด้านตะวันตก จดเส้นขนานระยะ๕๐ เมตร กับห้วยกุดกว้าง ฝั่งตะวันออก(๕) ด้านเหนือ จดห้วยศิลาฝั่งใต้ด้านตะวันออก จดเส้นขนานระยะ๕๐ เมตร กับห้วยกุดกว้าง ฝั่งตะวันตก สถาบันศาสนา (วัดสวรรค์วนาราม) เส้นขนานระยะ ๕๐เมตร กับห้วยพระคือฝั่งตะวันตก และสถาบันศาสนา (วัดสว่างดอนยาง)ด้านใต้ จดแนวเขตเทศบาลเมืองศิลาด้านใต้ ที่บริเวณเขตติดต่อกับตำบลบึงเนียม และหลักเขตที่ ๖ ของเทศบาลนครขอนแก่นด้านตะวันตก จดเขตทหารถนนกสิกรทุ่งสร้าง ฟากตะวันออก สถาบันการศึกษา (โรงเรียนบ้านโกทา เภสัชวิณิชวิทยาคาร)สถาบันศาสนา (วัดเกสรวนาราม) เส้นขนานระยะ ๓๐๐ เมตรกับศูนย์กลางถนนสาธารณะทางหลวงชนบท สายแยกมิตรภาพ - บ้านโกทา และเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๒ (ถนนมิตรภาพ)ทั้งนี้ ยกเว้น บริเวณสถาบันศาสนา สถาบันการศึกษา และสถาบันราชการ(๖) ด้านเหนือ จดเส้นขนานระยะ๕๐ เมตร กับห้วยพระคือ ฝั่งใต้ด้านตะวันออก จดแนวเขตผังเมืองรวม ด้านตะวันออกซึ่งเป็นลำน้ำพอง ฝั่งตะวันตกด้านใต้ จดแนวเขตเทศบาลเมืองศิลาด้านใต้ บริเวณแนวเขตติดต่อกับตำบลบึงเนียมด้านตะวันตก จดเส้นขนานระยะ๕๐ เมตร กับห้วยพระคือ ฝั่งตะวันออกทั้งนี้ พื้นที่บริเวณที่ ๑ และบริเวณที่ ๒ ปรากฏตามแผนที่ท้ายเทศบัญญัตินี้ข้อ๔ ให้กำหนดพื้นที่ในท้องที่เทศบาลเมืองศิลาภายในบริเวณแนวเขตตามแผนที่ท้ายเทศบัญญัตินี้ เป็นบริเวณห้ามก่อสร้างอาคารชนิดและประเภทดังต่อไปนี้(ก)ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑)โรงงานทุกประเภทตามกฎหมายว่าด้วยโรงงาน เว้นแต่โรงงานปรับคุณภาพของเสียรวมของชุมชน(๒)สถานที่บรรจุก๊าซ สถานที่เก็บก๊าซ และห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงเว้นแต่ สถานีบริการ ร้านจำหน่ายก๊าซ สถานีที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่าย ที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่งู จระเข้หรือสัตว์ป่า ตามกฎหมายว่าด้วยการสงวนและคุ้มครองสัตว์ป่า เพื่อการค้า(๕)โรงกำจัดมูลฝอย(๖)โรงซื้อขายเศษวัสดุ(ข)ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑)โรงงานทุกประเภทตามกฎหมายว่าด้วยโรงงาน เว้นแต่โรงงานปรับคุณภาพของเสียรวมหรือโรงงานที่ประกอบกิจการเกี่ยวกับการให้บริการแก่ชุมชนหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมคุณภาพสิ่งแวดล้อมแห่งชาติ(๒)อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่า ตามกฎหมายว่าด้วยการสงวนและคุ้มครองสัตว์ป่าเพื่อการค้า(๓)โรงกำจัดมูลฝอยข้อ๕ ภายในบริเวณพื้นที่ที่กำหนดไว้ตามข้อ๓ ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ๖ อาคารที่มีอยู่แล้วในบริเวณพื้นที่ที่กำหนดตามข้อ๓ ก่อนหรือในวันที่เทศบัญญัตินี้ใช้บังคับ ให้ได้รับการยกเว้นไม่ต้องปฏิบัติตามเทศบัญญัตินี้แต่ห้ามดัดแปลง หรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ๘ ให้นายกเทศมนตรีเมืองศิลา รักษาการตามเทศบัญญัตินี้ประกาศ ณ วันที่ ๒๑ตุลาคม พ.ศ. ๒๕๕๗ยอดยิ่ง จันทนพิมพ์นายกเทศมนตรีเมืองศิลา[เอกสารแนบท้าย]๑. แผนที่ท้ายเทศบัญญัติเทศบาลเมืองศิลาเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เทศบาลเมืองศิลา อำเภอเมืองขอนแก่น จังหวัดขอนแก่น พ.ศ. ๒๕๕๗(ดูข้อมูลจากภาพกฎหมาย)ปริยานุช,กัญฑรัตน์/จัดทำ๒๒ ธันวาคม ๒๕๕๘นุสรา/ตรวจ๒๒ ธันวาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๓๓๑ ง/หน้า ๓๒/๑๖ ธันวาคม ๒๕๕๘